b'\n_START_ARTICLE_\nGrad Oto\xc4\x8dec\n_START_SECTION_\nZgodovina\n_START_PARAGRAPH_\nPrvi\xc4\x8d je bil omenjen v 13. stoletju, to\xc4\x8dneje leta 1252, ko so v njem prebivali vazali freisin\xc5\xa1kih \xc5\xa1kofov, vitezi Oto\xc5\xa1ki._NEWLINE_Izumrli so v 15. stoletju, naslednji lastniki pa so bili iz vrst tirolske plemi\xc5\xa1ke rodbine Villandres. Leta 1560 je grad v upravljanje prejel stotnik \xc5\xbeumbera\xc5\xa1kih uskokov, baron Ivan Lenkovi\xc4\x8d (poznej\xc5\xa1i general Vojne krajine). Leta 1629 je lastnik postal pl. Janez Sonce; o njem je Ivan Tav\xc4\x8dar napisal povest. Sredi 18. stoletja je grad postal del posesti plemi\xc5\xa1ke rodbine Schweiger-Lerchenfeld, od leta 1854 do konca 2. svetovne vojne pa je bil v lasti rodbine Margheri de Commadona._NEWLINE_Med drugo svetovno vojno so partizani grad po\xc5\xbegali in poru\xc5\xa1ili, po vojni pa je bil nacionaliziran in obnovljen.\n_START_SECTION_\nDanes\n_START_PARAGRAPH_\nDanes je grad urejen v luksuzni hotel , prenovljen v duhu gotike in renesanse leta 2009, s 10 dvoposteljnimi sobami in \xc5\xa1estimi apartmaji ter grajska restavracija z vrhunsko kulinari\xc4\x8dno ponudbo._NEWLINE_Hotel Grad Oto\xc4\x8dec je danes ena najprivla\xc4\x8dnej\xc5\xa1ih lokacij v Sloveniji za poroke in druga sve\xc4\x8dana slavja.'